“โปรจีน” อวยพรปีใหม่คนไทย ขอบคุณ “เครือซีพี-ทรู” หนุนเส้นทาง “นักกอล์ฟอาชีพ”
“โปรจีน-อาฒยา” ส่งความสุขให้กับคนไทย อวยพรปี 66 พร้อมขอขอบคุณเครือซีพี ทรู 5G และข้าวตราฉัตร สนับสนุนในการเดินสายแข่งขันสู่เส้นทางนักกอล์ฟอาชีพระดับโลกมาอย่างต่อเนื่อง
“โปรจีน-อาฒยา” ส่งความสุขให้กับคนไทย อวยพรปี 66 พร้อมขอขอบคุณเครือซีพี ทรู 5G และข้าวตราฉัตร สนับสนุนในการเดินสายแข่งขันสู่เส้นทางนักกอล์ฟอาชีพระดับโลกมาอย่างต่อเนื่อง
4 ม.ค. 2566

ผู้สื่อข่าวรายงานว่า (4 ม.ค.66) นักกอล์ฟสาวดาวรุ่งระดับโลก โปรจีน – อาฒยา ฐิติกุล ซึ่งได้รับการสนับสนุนในการเดินสายแข่งขันสู่เส้นทางนักกอล์ฟอาชีพระดับโลกมาอย่างต่อเนื่องจากเครือซีพี  ทรู 5G และข้าวตราฉัตร ได้อวยพรแฟนๆ ชาวไทยส่งท้ายปี 2565 ต้อนรับปี 2566 พร้อมขอกำลังใจจากชาวไทยทุกคน เพื่อคว้าแชมป์การแข่งขันระดับโลกมาเป็นของขวัญให้ประเทศไทยในปีนี้อีกครั้ง โดยโปรกอล์ฟขวัญใจชาวไทยได้กล่าวในคลิปอวยพรว่า
โดยในวาระปีใหม่นี้ จีนขอให้อำนาจคุณพระศรีรัตนตรัย อวยพรให้ทุกท่านมีความสุขมากๆ สุขภาพร่างกายแข็งแรงคิดสิ่งใดก็ขอให้สมปรารถนา สำหรับปีใหม่นี้ 2566 ปีนี้เป็นปีที่ยากและท้าทายสำหรับจีน ขอให้ทุกท่านเป็นกำลังใจให้จีนด้วยนะคะ จะพยายามทำให้เต็มที่ที่สุดและคว้าแชมป์มาให้คนไทยทุกคน สุดท้ายนี้ก็ขอขอบคุณเครือซีพี ทรู 5G และข้าวตราฉัตร ที่คอยสนับสนุนจีนและคอยเป็นกำลังใจให้จีนมาตลอด ฝากเชียร์จีนและเป็นกำลังใจต่อไปด้วยนะคะ สวัสดีปีใหม่ค่ะ
ด้าน ดร.ธีระพล ถนอมศักดิ์ยุทธ ประธานคณะผู้บริหารยุทธศาสตร์ข้อมูลและการสื่อสาร เครือเจริญโภคภัณฑ์ กล่าวว่า เครือซีพีเป็นหนึ่งในองค์กรที่ให้ความสำคัญกับการส่งเสริมสนับสนุนนักกีฬามาอย่างต่อเนื่อง ซึ่งเครือฯ ได้ให้การสนับสนุนโปรจีนในการเดินทางไปแข่งขันในรายการต่างๆ ด้วยเล็งเห็นถึงศักยภาพและความสามารถตั้งแต่อายุยังน้อย ถือเป็นต้นแบบของเยาวชนไทยที่มีความมุ่งมั่น สอดคล้องค่านิยมของเครือซีพี และภูมิใจอย่างยิ่งที่โปรจีนแสดงศักยภาพและความสามารถของคนไทยให้ประจักษ์ต่อสายตาชาวโลกด้วยกีฬากอล์ฟ และสร้างชื่อเสียงให้กับประเทศไทย
ทั้งนี้ โปรจีน – อาฒยา ฐิติกุล เป็นนักกอล์ฟสาวชาวไทยที่สามารถก้าวขึ้นสู่ตำแหน่งมือ 1 ของโลกสำเร็จ ในช่วงปลายเดือนตุลาคม 2565
นอกจากนี้ยังสามารถคว้าแชมป์มาครองได้ถึง 2 รายการ แชมป์แรกคือเจทีบีซี คลาสสิก ที่แคลิฟอร์เนียในช่วงเดือนมีนาคม 2565 ด้วยวัยเพียง 19 ปี และแชมป์ที่ 2 คือ วอลมาร์ท เอ็นดับเบิลยูอาคันซอ แชมเปี้ยนชิพ ในช่วงปลายเดือนกันยายน 2565 อีกทั้งยังคว้ารางวัลรุกกี้ออฟเดอะเยียร์ 2022 (2022 Louise Suggs Rolex Rookie of the Year Award) จากแอลพีจีเอทัวร์อีกด้วย